મેં ઘણી વાર વિચાર્યું કે જો ઘરમાં બધાને ખબર પડી જશે તો શું થશે? સાચું કહું બહેન, દિલને પૂછું તો એવો જવાબ મળે છે કે ઘરવાળાઓને ખબર પડી જાય ને મને ઘરથી કાઢી મૂકે તો પણ હું ફ્રેન્ડને તો નહીં જ છોડું. છતાં મારા જેઠ કહે છે કે પારકા પુરુષને પોતાનો કરવાની ભૂલ કરનારી સ્ત્રી કદી સુખી નથી થતી. આ વાત મને ડંખે છે, શું બે વ્યક્તિઓ કોઈ જ અપેક્ષા વિના એકમેકને સુખ આપતી હોય તો એવા સંબંધોને સમાજ શા માટે ખોટો ગણતી હશે? હું મારા પતિ અને પરિવારની તમામ જવાબદારીઓ નિભાવું છું તો મને ખોટી કેમ ગણવામાં આવે? મને ખબર છે તમે પણ કદાચ મને ખોટી જ કહેશો, પણ ન્યાય શું છે?